21/04/2020 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa da Modificación puntual do Plan xeral de ordenación municipal (PXOM) nas disposicións transitorias 2ª e 12ª. Plan parcial de Fontiñas e PERIS de Concheiros, Vieiro e Outeiro

Anuncio de aprobación definitiva e publicación da normativa da Modificación puntual do Plan xeral de ordenación municipal (PXOM) nas disposicións transitorias 2ª e 12ª. Plan parcial de Fontiñas e PERIS de Concheiros, Vieiro e Outeiro O Pleno da Corporación, na sesión ordinaria que tivo lugar o día 27 de febreiro de 2020, adoptou entre outros, o seguinte acordo: – APROBAR DEFINITIVAMENTE a Modificación puntual do Plan xeral de ordenación municipal (PXOM) nas disposicións transitorias 2ª e 12ª (Plan parcial de Fontiñas e PERIS de Concheiros, Vieiro e Outeiro), segundo o documento reformado polos servizos municipais en febreiro de 2020. De seguido publícase a nova redacción das disposicións transitorias 2ª e 12ª do Plan xeral que resulta da Modificación aprobada. En todo caso, a eficacia do acto de aprobación definitiva e a entrada en vigor do Modificación puntual, queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da citada Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia). Santiago de Compostela, 11 de marzo de 2020 A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro DISPOSICIÓN TRANSITORIA SEGUNDA. PLAN PARCIAL DE FONTIÑAS O Plan Parcial de Fontiñas continuará desenvolvéndose segundo as determinacións establecidas no documento de Modificación e Adaptación do Plan Parcial de Fontiñas aprobado definitivamente o 25.6.99, polo que o Plan Xeral se remite a ese documento, (inclúense as súas modificacións e instrumentos de desenvolvemento aprobados definitivamente á entrada en vigor do presente Plan Xeral). Ademais recóllense os cambios de uso das parcelas dotacionais DXB-17 e SC-16 dos polígonos 3 e 1 a Docente-Conservatorio e Reserva de equipamento ó DXB-17 e Institucional-administrativo (Xustiza) ó SC-16 respectivamente, aprobados polos plenos en datas 25.4.02 e 30.10.03, respectando as súas ordenanzas urbanísticas, normas de edificación, trazados e demais determinacións gráficas recollidas nos seus planos de ordenación entendéndose que a súa reproducción nos planos de ordenación do Plan Xeral non altera aquelas determinacións. Para os efectos da clasificación de solo teñen a clasificación de solo urbano consolidado os polígonos 1, 2, 3 e 5 e de solo urbanizable os polígonos 4 e 6-7. En atención á singularidade do equipamento suprímese da ordenanza de equipamento comunitario relixioso a determinación de ocupación máxima. Novo apartado engadido pola Modificación puntual do PXOM aprobada o 27 de febreiro de 2020: No que atinxe á utilización dos espazos baixo cuberta, estarase ao disposto con carácter xeral na normativa do plan xeral (artigo 125.6, terceiro parágrafo). DISPOSICIÓN TRANSITORIA DUODÉCIMA. PLANS ESPECIAIS DE REFORMA INTERIOR Os Plans Especiais de Reforma Interior recollidos no cadro seguinte, aprobados definitivamente, regularanse segundo as súas determinacións. A tal efecto, o Plan Xeral remítese ós documentos respectivos, respectando as súas ordenanzas urbanísticas, normas de edificación, trazados e demais determinacións gráficas recollidas nos seus planos de ordenación entendéndose que a súa reproducción nos planos de ordenación do Plan Xeral non alteren aquelas determinacións, agás nos casos explicitamente relacionados nesta disposición. (1) Documentos de modificacións puntuais para adaptación ó Plan Xeral de 90 aprobados definitivamente en data 29.7.99. (*) Inclúe as modificacións e os instrumentos de desenvolvemento aprobados definitivamente á entrada en vigor do presente Plan Xeral. Os ámbitos de solo urbano non consolidado que dispoñen de plan de desenvolvemento aprobado e que o Plan Xeral mantén en vigor, estarán ó disposto no punto 1. c) da Disposición Transitoria 1ª da Lei 9/2002 en tanto en canto non teñan aprobado o seu instrumento de equidistribución. Condicións especias e/ou modificacións que introduce a presente revisión do Plan Xeral para os respectivos ámbitos:. PERI-2. Conxo de Arriba As áreas de execución integral executaranse segundo as determinacións fixadas no PERI. En canto á clasificación do solo, as áreas de execución integral AEI-A, B, C, D, E, F e G clasifícanse como solo urbano non consolidado. Cada unha desas unidades constituirá o ámbito dun polígono de execución para os efectos do previsto na LOUG. PERI-5. San Lázaro As áreas de execución integral executaranse segundo as determinacións fixadas n PERI. En canto á clasificación do solo, as áreas de execución integral AEI-A, B e C clasifícanse como solo urbano non consolidado. Cada unha desas unidades constituirá o ámbito dun polígono de execución para os efectos do previsto na LOUG. PERIs Outeiro e Concheiros, Cotaredo, San Lázaro (Fontiñas) As unidades de execución non desenvolvidas UG-C, UG-J, UG-H e UG-K clasifícanse como solo urbano non consolidado e cada unha constituirá un ámbito dunha área de reparto e dun polígono de execución para os efectos do previsto na LOUG. As unidades que contan con estudo de detalle aprobado, regularanse segundo as súas determinacións, polo que o Plan Xeral remítese a eles. En canto á ordenanza de usos e outras determinacións non especificadas estarase ó disposto na seguinte táboa:. PERI Vieiro. A área de execución integral AEI-1 clasifícase como solo urbano non consolidado e constitúe o ámbito dunha área de reparto e dun polígono para os efectos do establecido na LOUG. As unidades que contan con estudo de detalle aprobado, regularanse segundo as súas determinacións, polo que o Plan Xeral remítese a eles. En canto á ordenanza de usos e outras determinacións non especificadas estarase ó disposto na seguinte táboa: Novo apartado engadido pola Modificación puntual do PXOM aprobada o 27 de febreiro de 2020: Superficie edificable permitida e utilización dos espazos baixo cuberta no ámbito dos PERIs de Concheiros-Cotaredo-San Lázaro, Outeiro e Vieiro: 1. Nos terreos que teñan a condición de solo urbano consolidado, autorizarase o volume edificable definido polo respectivo planeamento incorporado, segundo as condicións de edificación (altura, fondo, ocupación,.) que nel se establezan.2. Nos polígonos de solo urbano non consolidado, autorizarase tamén o volume edificable definido polo respectivo plan, previa xustificación de que non excede o límite de intensidade establecido pola lei nesta categoría de solo.3. A utilización dos espazos baixo cuberta rexerase polo disposto con carácter xeral na normativa do plan xeral (artigo 125.6, terceiro parágrafo)